CELEX: 62010TA0447
Language: el
Date: 2012-10-17 00:00:00
Title: Υπόθεση T-447/10: Απόφαση του Γενικού Δικαστηρίου της 17ης Οκτωβρίου 2012 — Ευρωπαϊκή Δυναμική κατά Δικαστηρίου (Δημόσιες συμβάσεις υπηρεσιών — Διαδικασία υποβολής προσφορών — Παροχή υπηρεσιών συντήρησης, ανάπτυξης και υποστήριξης των εφαρμογών πληροφορικής — Απόρριψη των προσφορών της προσφεύγουσας και ανάθεση της εκτελέσεως των συμβάσεων σε άλλον υποψήφιο — Κριτήρια επιλογής — Κριτήρια ανάθεσης — Υποχρέωση αιτιολογήσεως — Εξωσυμβατική ευθύνη)

1.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 373/5
            
         Απόφαση του Γενικού Δικαστηρίου της 17ης Οκτωβρίου 2012 — Ευρωπαϊκή Δυναμική κατά Δικαστηρίου
   (Υπόθεση T-447/10) (1)
   
   (Δημόσιες συμβάσεις υπηρεσιών - Διαδικασία υποβολής προσφορών - Παροχή υπηρεσιών συντήρησης, ανάπτυξης και υποστήριξης των εφαρμογών πληροφορικής - Απόρριψη των προσφορών της προσφεύγουσας και ανάθεση της εκτελέσεως των συμβάσεων σε άλλον υποψήφιο - Κριτήρια επιλογής - Κριτήρια ανάθεσης - Υποχρέωση αιτιολογήσεως - Εξωσυμβατική ευθύνη)
   2012/C 373/08
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα-ενάγουσα: Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ (Αθήνα, Ελλάδα) (εκπρόσωποι: Ν. Κορογιαννάκης, Μ. Δερμιτζάκης, δικηγόροι)
   
      Καθού-εναγόμενο: Δικαστήριο της Ευρωπαϊκής Ένωσης (εκπρόσωπος: T. Lefèvre)
   
      Αντικείμενο
   
   Αφενός, αίτημα περί ακυρώσεως της αποφάσεως του Δικαστηρίου της 12ης Ιουλίου 2010, περί απορρίψεως των προσφορών που υπέβαλε η προσφεύγουσα για τις παρτίδες αριθ. 1 και 2 του διαγωνισμού CJ 7/09, της 11ης Νοεμβρίου 2009, για τη συντήρηση, ανάπτυξη και υποστήριξη των εφαρμογών πληροφορικής (EE 2009, S 217-312293), καθώς και όλων των άλλων συναφών αποφάσεων του Δικαστηρίου, συμπεριλαμβανομένης της αποφάσεως περί αναθέσεως της εκτελέσεως των αντιστοίχων συμβάσεων στους προκριθέντες υποψηφίους και, αφετέρου, αγωγή αποζημιώσεως.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση του Δικαστηρίου της Ευρωπαϊκής Ένωσης, της 12ης Ιουλίου 2010, περί απορρίψεως των προσφορών που υπέβαλε η Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ στο πλαίσιο της διαδικασίας του διαγωνισμού CJ 7/09, της 11ης Νοεμβρίου 2009, για τη συντήρηση, ανάπτυξη και υποστήριξη των εφαρμογών πληροφορικής, και περί αναθέσεως της εκτελέσεως των συμβάσεων σε άλλους υποψηφίους.
            
         
               2)
            
            
               Απορρίπτει την προσφυγή-αγωγή κατά τα λοιπά.
            
         
               3)
            
            
               Καταδικάζει το Δικαστήριο στα δικαστικά έξοδα.
            
         
      (1)  EE C 346 της 18.12.2010.